په هالېڼد کې د سعودي عرب په سفارتخانه ډزې شوي
د زیارت، پنجشنبې، په ورځ بیا پولیس وویل دي هیګ سره نژدي یو کلي نه یې په ډزو کې د ککړتیا په شک ۴۰ کلن تن ګرفتار کړی دی. پولیس د نیول شوي تن شناخت نه دی څرګند کړی خو ویلي یې دي چې د هغه نه پوښتنې شروع شوي دي
واشنګټن — د هالېنډ په سرښار دي هېګ کې د سعودي عرب په سفارتخانه ډزې شوي چې له امله یې د ودانۍ په مخ د ګولو نښې جوړې شوي دي. په پېښه کې د چا د زخمي کېدو څه نه دي وېل شوي خو پولیس ویلي په ډزو کې د ککړتیا په شک کې یې یو تن نیولی دی. پولیس ترجمان سټېون وان سېټن وویل پوليس ته د زیارت، پنجشنبې، په ورځ سحر شپږ بجې په سفارتي ودانۍ د ډړز اطلاع ورکړی شوه. د اېسوسي اېټېډ پرېس خبري ادارې ترمخه پولیس د تحقیقاتو په مهال د عمارت سره نژدې يو شمېر خالي ګولۍ موندلي او خلکو نه غوښتلي چې د سترګو لېدلی حال دی ورسره شریک کړي. د ای پي په رپورټ کې دا نه دي وېل شوي چې په سعودي سفارت به ډزې په څه مقصد شوي وي او یا د هالېنډ په دې اړه څه ویلي او که نا؟ د زیارت، پنجشنبې، په ورځ بیا پولیس وویل دي هیګ سره نژدي یو کلي نه یې په ډزو کې د ککړتیا په شک ۴۰ کلن تن ګرفتار کړی دی. پولیس د نیول شوي تن شناخت نه دی څرګند کړی خو ویلي یې دي چې د هغه نه پوښتنې شروع شوي دي. د سعودي عرب حکومتي خبري ادارې سعودي پرېس اېجنسي وویل سفارت د ډزو بزدلانه پېښه ولیدله. په بیان کې وویل شو د ډزو وروسته سعودي سفارتخانې ته تلونک سړک بند کړی شوی، د امنیت ګامونه سخت کړی شول او پولیس د موقعې نه شهادتون ټول کړل. د هالېنډ خارجه وزارت وویل په سعودي سفارت د ډزې انتهايي سنجیده معامله ده او په دی لړ کې د سعودي ماموینو سره په رابط کې دي. په هېګ کې په سعودي سفارت د ډزو نه یوه ورځ وړاندې د سعودي عرب په جده ښار کې د اولني نړېوال جنګ د ختمېدو په یاد یوه دستوره کې چاودنه شوې چې له امله یې لږ تر لږه درې کسان زخمیان شول. څو تنه زخمیان شوي دي. دا دستوره د ړومبي عالمي جنګ د قربانیانو په یوې هدیرې کې جوړه شوې وه. پاکستان يه دي هېګ کې په سعودي سفارتخانې د ډزو غندنه او سعودي عرب سره یې د یوالي څرګندونه وکړه. د پاکستان خارجه وزارت د جمعې په ورځ په یو بیان کې وویل دغه پېښه د نړیوالو قوانینو خلاف ورزي ده.